C 77/2
HU
Az Európai Unió Hivatalos Lapja
2023.3.1.
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám: M.10796 – GOOGLE / PHOTOMATH) (EGT-vonatkozású szöveg)
(2023/C 77/02)
1.
2023. február 21-én a Bizottság a 139/2004/EK tanácsi rendelet (1) 4. cikke szerint és a 4. cikk (5) bekezdése alapján tett beterjesztést követően bejelentést kapott egy tervezett összefonódásról.
E bejelentés az alábbi vállalkozásokat érinti: –
az Alphabet Inc. (USA) irányítása alá tartozó Google LLC (a továbbiakban: Google, Egyesült Államok),
–
Photomath, Inc. (a továbbiakban: Photomath, Egyesült Államok).
A Google az összefonódás-ellenőrzési rendelet 3. cikke (1) bekezdésének b) pontja értelmében teljes irányítást fog szerezni a Photomath felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenységei a következők:
–
a Google különböző termékterületeken tevékenykedik, ideértve a következőket: hirdetési technológia, internetes keresés, felhőalapú számítástechnika, szoftverek és hardverek.
Egyéb termékek és szolgáltatások mellett a Google egy sor oktatási terméket – többek között alkalmazásokat, programokat és digitális jártassági eszközöket – kínál különböző témákban, többek között matematikai szakterületeken,
–
a Photomath egy olyan házifeladat-segítő alkalmazás ingyenes és prémiumverzióját kínálja, mely az okostelefon kamerájának segítségével matematikai problémákat (algebra, számítástan, ábrák stb.) szkennel be és ismer fel, és a felhasználók számára jogvédett technológián alapuló, egymásra épülő készségfejlesztő feladatokat kínál.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: M.10796 – GOOGLE / PHOTOMATH (1) HL L 24., 2004.1.29., 1. o. (az összefonódás-ellenőrzési rendelet).